Messier 94
De Messier 94 (och bezeechent als NGC 4736) ass eng Spiralgalaxis mat de Moossen 11,2' × 9,1'. De Messier 94 huet eng visuell Hellegkeet vu +8,1 mag am Stärebild Canes Venatici.

Si ass eng vun den hellste Galaxien an der Canes-Venatici-I-Grupp, eng Galaxiëgrupp an der Géigend vun der Lokaler Grupp bannenzeg vum Virgo-Superkoup.

Entdeckung 
D'Galaxis Messier 94 gouf den 22. Mäerz 1781 vum franséischen Astronom Pierre Méchain entdeckt.

Eegenschaften 
Et handelt sech ëm eng LINER Galaxis, eng Form vun AGN-Galaxien woi d'Kärregioun schwaach ioniséiert Gas enthält.

D'Galaxis huet zwéi Réng, vun deenen dee bannenzegen eng ganz héich Stäregenesisquot huet, déi nees duerch den Ausstouss vu Gas aus dem Zentrum ervirgeruff gëtt. Den M 94 gëtt dofir och als Starburstgalaxis klassifizéiert.

Um Spaweck 

 M94 bei SEDS
 SEDS

Messier 094
Messier 094
Messier 094
Astronomesch Objeten déi 1781 entdeckt goufen
Entdeckunge vum Pierre Méchain